પોતાના પાત્ર વિશે વાત કરતાં વૃષિકા મહેતા કહે છે કે પુચકી પોતાના મૂળને અતિક્રમીને આગળ આવેલી છોકરી છે જે સિદ્ધિઓ મેળવવાના પથ પર અગ્રેસર છે અને પોતાના સ્વપ્નો સિદ્ધ કરવા તૈયાર છે. પાત્રાલેખન રસપ્રદ હોવાની સાથે સાથે શો એક વચન પણ આપે છે કે તે વ્યક્તિના બૅકગ્રાઉન્ડ સાથે કોઈ સંબંધ વિના બધા માટે સમાન તકોનો મજબૂત અને સકારાત્મક સંદેશ આપે છે. મને ડાન્સિંગ ખૂબ ગમે છે અને પુચકી એ આ શોમાં ડાન્સ ટીચર છે. ડાન્સ મને મારી લાગણીઓને વ્યક્ત કરવામાં સહાયક થતો હોવાથી મારી ખુશીઓમાં ઓર વધારો થાય છે. મને આશા છે કે દર્શકો મને આ નવા અવતારમાં પસંદ કરશે અને હું નવા સફરમાં જે સાહસ ખેડવા જઈ રહી છું તેમાં મને તેમનો પૂરો ટેકો મળી રહેશે.” વધુમાં તે કહે છે, “હું શૂટિંગ અને મારા કામ માટે કામચલાઉપણે મુંબઈ રહેવા આવી છું, પરંતુ મારું દિલ તો અમદાવાદમાં છે. આજે આ શહેરમાં આવવાનો મને ખૂબ આનંદ છે અને મારા હોમટાઉનમાં શોને પ્રમોટ કરતાં રોમાંચ અનુભવું છું. પોતાના પ્રેમ અને શુભેચ્છાઓની મારા પર વૃષ્ટિ કરવા બદલ હું મારા તમામ દર્શકમિત્રો અને પ્રશંસકોની આભારી છું. હું અહીં સુંદર પળો વિતાવવા અને મા કે હાથ કા ખાનાનો આનંદ લેવા માટે ઉત્સુક છું.”